**Отворене пријаве за стипендије COIMBRA групе за 2022. годину**

*Стипендије за краткорочне истраживачке боравке за постдокторанде*

Универзитети COIMBRA групе младим истраживачима са високошколских институција из земаља у европском суседству пружају прилику за кратке истраживачке боравке, са циљем да им омогуће да спроводе истраживања у оквиру којих су ангажовани на матичној институцији и помогну им да шире мрежу академских и истраживачких контаката.

Стипендије су финансиране од стране универзитета чланица COIMBRA групе који учествују у овом програму.

**Кандидати морају испуњавати следеће услове:**

* рођени 1. јануара 1987. године или касније;
* академско особље на универзитетима или еквивалентним високошколским институцијама у Србији;
* имати статус постдокторанда, (мада неке институције могу понудити могућности за боравак и студентима докторских студија).

**Важна напомене:**

* Кандидати могу одабрати само једну институцију. Уколико се истовремено пријавите за више институција, ваша пријава неће бити сматрана валидном.
* Кандидати морају навести име и контакт податке академског супервизора на универзитету домаћину и доставити доказ о прихватању (писмо или имејл),које прилажу у пријавни формулар.

Универзитети који учествују у програму у 2022. години су:

* Универзитет у Гранади (Шпанија)
* Универзитет у Грацу (Аустрија)
* Хајделберг универзитет (Немачка)
* Универзитет у Јашију - Alexandru Ioan Cuza University of Iasi (Румунија)
* Јагелонски универзитет у Кракову (Пољска)
* Католичку универзитет у Лувену - KU Leuven (Белгија)
* Универзитет у Падови (Италија)
* Универзитет у Поатјеу (Француска)
* Универзитет Саламанка (Шпанија)
* Универзитет у Сијени (Италија)

Кандидати ће моћи да изврше **онлајн регистрацију до 15. априла 2022. године** у поноћ (по бриселском времену).

Више информација о овом програму стипендија можете наћи [овде](https://www.coimbra-group.eu/scholarships/european-neighbourhood/).